पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। शहर में अब बिजली के बिल में मीटर रीडिंग की फोटो भी होगी तथा रीडिंग की डिजिट स्पष्ट होगी। ताकि मीटर रीडिंग व गलतियों को लेकर इंजीनियरों व उपभोक्ताओं के बीच में विवाद नहीं हो। बिजली कंपनी ने पहले चरण में शहर के सात में से तीन डिवीजन (प्रथम, द्वितीय व छठा) में मीटर फोटो बिलिंग सिस्टम लागू कर दिया और उपभोक्ताओं को मीटर रीडिंग की फोटो वाले बिल देना शुरु कर दिया है। इस बिलों पर बिल जमा कराने के काउंटरों की जानकारी के साथ ही उपकरणों के उपयोग में लेने पर खर्च होने वाले बिजली यूनिट की गणना भी दी गई है।
बिजली कंपनी के अधिकारियों का मानना है कि मीटर की फोटोग्राफी होने के बाद स्पॉट बिलिंग कर्मी गड़बड़ नहीं कर पाएगा और हर सबडिवीजन में रेवन्यू बढ़ेगी। ताकि घाटे से जूझ रही बिजली कंपनी को राहत मिल सके।
यह है मामला :
पिछले दिनों से लगातार गलत रीडिंग वाले बिल देने व मीटर रीडर के मौके पर नहीं जाने की शिकायतें नहीं मिल रही थी। ऐसे में बिजली कंपनी प्रबंधन ने फोटो बिलिंग का सिस्टम लागू किया है। इसको लेकर पहले शहर में हीदा की मोरी सहित अन्य सबडिवीजनों में नवंबर 2013 में पायलट प्रोजेक्ट के दौरान पर प्रयोग किया। अब बिजली कंपनी के अधीन आने वाले सभी जिलों में इसे लागू किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn